Source: https://nyugatifeny.blog.hu/2016/04/29/orban_papirt_kapott_rola_hogy_hazudik?token=471d9efcb81969c562850b0df04d2c24
Timestamp: 2020-02-16 20:17:21+00:00

Document:
Orbán papírt kapott róla, hogy hazudik - Nyugati Fény
A riválisait előszeretettel lehazugozó miniszterelnök pecsétes papírt kapott róla, hogy valótlanságokkal rágalmaz másokat.
A Fővárosi Törvényszék szerint Orbán hazudott, amikor azt állította, hogy az Altus Zrt. pártcélokra használta volna az Európai Bizottságtól legálisan elnyert megbízásából származó pénzt.
Hazudott továbbá, amikor azt állította, hogy az Altus a megbízást politikai megfontolásból nyerte el.
A bíróság eltiltotta Orbánt a további hazudozástól, valamint 270 ezer forint perköltség megfizetésére kötelezte, és nyilatkozatban is ki kell fejeznie sajnálkozását.
Jókora pofon ez annak az embernek, aki a karrierjét a riválisai lehazugozására építette fel. A kilencvenes évek elején ő honosította meg a kifejezést a magyar közéletben, ami akkor szokatlan durvaságnak számított. Orbán még liberális álruhában, Antall Józsefnek vágta oda a parlamentben: „a miniszterelnök hazudik”.
Ne felejtsük azt sem, hogy a megalázó vereséggel végződő 2006-os választások után Orbán évekig nem volt hajlandó nevén nevezni a hivatalban lévő magyar miniszterelnököt, csak „beteges hazudozóként” utalt rá. Pitiáner alávalóság, ami már akkor sem Gyurcsányról, csakis Orbánról árulkodott.
Ekkoriban Friderikusz Sándornak az ATV-n futott esti elemző-beszélgetős műsora. Életrajzi könyvében a műsorvezető így emlékszik vissza arra az incidensre, amikor a 2006-os önkormányzati választások előtt a Fidesz-elnök volt a vendége.
Friderikusz az interjú előtt megkérte Orbánt, hogy a beszélgetésben ne használja az akkor újonnan bedobott fideszes minősítést Gyurcsány Ferencre, tudniillik a „beteges hazudozó”-t. Orbán végül is nem engedett a kérésnek: „Egyszer csak elkezdett gyöngyözni a veríték az orra alatt meg a homlokán, … és mihelyst sikerült eljutnia a beteges hazudozó miniszterelnökig, a szeme fehérje is vörösbe borult. Szabályosan extatikus állapotba került” – írja Eddig című könyvében Friderikusz, aki az interjút ennél a résznél reklámmal szakította meg, és felszólította Orbánt, igyon egy pohár vizet.
Erről az emberről mondta most ki a bíróság, hogy hazudott, rágalmazott, hamis színben tüntetett fel.
A sors fura fintora, hogy Orbán ezt a pert is a legnagyobb mumusával: Gyurcsánnyal szemben vesztette el - akiről már 1989-ben a Fekete Doboznak bevallotta, hogy tőle tart a legjobban, és akit legkésőbb a 2006-os tévévita óta patológiásan gyűlöl.
A Törvényszék ítélete kicsi elégtétel az igazság szerelmeseinek, de a valódi katarzis még hátravan.
https://nyugatifeny.blog.hu/api/trackback/id/tr268673920
CsipkeRózsa 2016.04.29. 20:20:51
Már régebben is kapott egy ilyen papírt, ahol a bíróság kimondta, hogy Orbán hazudik:
1998-as kormányra kerülése után, Orbán állítása a 27 Fideszes politikus Horn kormány általi megfigyelése, is hazugságnak bizonyult.
Shanarey 2016.04.29. 20:41:13
Ó igen, de erre csak azok emlékeznek igazán, akik már akkor is nagykorúak voltak.
Rocketgirl 2016.04.29. 23:02:47
www.youtube.com/watch?v=YMNnLLLK9gY
Szúrófény 2016.04.30. 04:45:48
Csak színükben, pártállásukban különböznek! Sok magát okosnak tartó, ennyit nem tud!
SZABÓ DEZSŐ A KÉT PÁRTISÁGRÓL
Netuddki. 2016.04.30. 09:47:20
Nem kell ahhoz bírósági ítélet, hogy tudjam egy hazug, tolvaj bűnöző.
De ennek az ügynek is előre lehet látni a következményét. Nem fog a bíróság döntésének eleget tenni, mert törvények fölött hiszi magát. Ha pedig egy ország "vezetője" nem tartja be az írott és íratlan törvényeket, szükségszerűen a pályafutásának is törvénytelen vége lesz. Majd emlékezzetek erre amikor eljön az ideje!
vackor1 2016.04.30. 10:41:11
A bíróság természetesen tévedett az emberrel kapcsolatban, aki soha nem hazudott és nem is fog..
Orbán Viktor soha nem hazudik? | Ténytár
tenytar.hu/hantameter/orban_viktor_soha_nem_hazudik
2012. okt. 15. - „Azt üzenem a magyaroknak, hogy soha nem hazudok nekik" - mondta Orbán Viktor a Handelsblatt német gazdasági lapban megjelent ...
Orbán: politikusként soha nem hazudtam - "Gyurcsány le fog ...
www.ma.hu/tart/rcikk/a/0/156962/1
2006. okt. 24. - Petra Stuiber riporter kérdésére válaszolva Orbán Viktor hangsúlyozta, hogy politikusként még soha nem hazudott. Egy politikus számára ez ...
Dr. Gy. Dr. Fűegér 2016.04.30. 11:06:05
mondjuk lehet, egyszerűbb lenne összeírni, amikor véletlenül igazat mondott.
funfun 2016.04.30. 11:56:39
A hazudós, aki még sosem hazudott. Hazug csuti zsebdiktátor.
panteon 2016.04.30. 12:43:03
Akkor most van egy hazug, megalomániás,valóságtól elrugaszkodott, beképzelt, nagyképű,miniszterelnök.
Régóta mondom, hogy ez az ember komoly beteg...
látjátok feleim szümtükkel 2016.04.30. 13:33:07
Mondjuk nem közömbös, hogy egy politikus a magánéletében magánéleti ügyben hazudik, vagy politikai tevékenysége közben, azzal összefüggésben, ellenzéke besározása érdekében.
kun andras 2016.04.30. 14:24:15
Most legalább a saját bőrén érezheti, hogy milyen vén szarházi bolsevikok dolgoznak a bíróságon.
lutria 2016.04.30. 14:41:19
Azért az is érdekes hogy a bíróság eltiltja a hasonló jogsértésektől Orbánt-erre a fidesz szóvivője már pár óra múlva csakazértis megismétli ugyanazokat az állításokat amikért elítélték...
Ezért megint be lehetne perelni őket,vagy a fellebbezés miatti tárgyaláson lehet súlyosbító körülmény bűnismétlés stb.miatt...
benko 2016.04.30. 15:39:14
@Tibi !: egyetértek veled de mindegyik bűnöző a pártokra gondoltam
Censored Trompf 2016.04.30. 15:58:31
Censored Trompf 2016.04.30. 16:01:44
Boccs a kérdőjelélt csak egy az ilyen Gyurcsanyista blogban meg kell nézni cenzúráznak-e a demokraták.
Az eredeti nickem ki is van cenzúráza, pedig nagyon rikán használok becsmérlő szavakat.
Gyurcsány nyílván politikai céljainak rendeli alá az Altus vizsgálódásait, mint mindent az életében, mióta Orbán ellentétpárja kíván lenni.
Ettől még Orbán is hazudik csak nem ebben. AKárcsak Gyurcsány vagy a többi politikus.
Kíváncsi vagyok ez már eléggé zavaró gondolatsor-e egy jó kis cenzúrázáshoz a demokraták részéről.. .DDD
látjátok feleim szümtükkel 2016.04.30. 16:15:25
Gondolom a norvég alapítványok ügyében is a libsibolsikomcsi bloggerek hazudtak. Csak azt nem birom érteni, hogy akkor miért nem indult eljárás senki ellen, illetve ami nav vizsgálat indult, miért szűnt meg eredménytelenül? Ott is a vén libsibolsikomcsik dolgoznak?Hehehe!
CsipkeRózsa 2016.04.30. 16:22:25
@Dr. Gy. Dr. Fűegér: miért, volt olyan, hogy igazat mondott?
alfacharlybravo 2016.04.30. 16:42:26
@Tibi !: Milyen becsületes ember Gyurcsány ő saját maga bevallotta, hogy hazudtunk éjjel és nappal és elkúrtuk mint senki más, Bajnai hát nem értettünk hozzá. Látod ez Orbán esetében még nem annyira nyilvánvaló és a bíróság kell hozzá. Gyurcsánynak rég életfogytiglaniját kéne töltenie, mint szélhámos korrupt tolvaj és diktátor a nép ellensége, de van azért mentsége, hogy a beszerzett népirtó berendezései milyen jól jöttek a Röszkei migráns csatában. Ki gondolta volna, hogy jól jön még amikor az utcára sem mertem kimenni a mumusai miatt?
csak egy néző 2016.04.30. 17:02:55
"A bíróság döntése szerint Orbán Viktornak 270 ezer forint perköltséget kell fizetnie az Altusnak, és nyilatkozatban kell kifejeznie sajnálkozását.
Vagyis Orbánnak nyilvánosan bocsánatot kell kérnie, sőt, a bíróság a további hasonló jogsértésektől is eltiltotta a miniszterelnököt."
luis5 2016.04.30. 17:16:03
Mint DK blog ugye nem magatokra gondoltál mint "az igazság szerelmese" mert röhögnom kell
BiG74 Bodri 2016.04.30. 17:56:37
Leszakad a pofám, a pofátlanságodtól.
"Én is ki lettem már rég tiltva, fogalmam nincs miért. "
"És ezt az a degenerált komcsik háziblog írja meg"
$pi$ 2016.04.30. 20:15:26
@alfacharlybravo: "Látod ez Orbán esetében még nem annyira nyilvánvaló és a bíróság kell hozzá."
A bíróságok ilyen rágalmazási perekben nem azt szokták kimondani, hogy a rágalmazó hazudott, hanem azt, hogy nem tudta bebizonyítani az igazát. Orbán azt állította, hogy Gyurcsány párcélokra használt bizonyos pénzeket, felszólították, hogy bizonyítsa be. Nem tudta. Ettől persze rohadtul nem lehetetlen, hogy igazat mondott és Gyurcsány tényleg azt tette, amit tett.
Persze néha előfordul, hogy sikerül bizonyítani, hogy nem mondott igazat a rágalmazó, de ez nem ilyen ügynek tűnik, nem volt annyira konkrét az állítás, hogy könnyű lenne cáfolni.
Persze nem szép Orbántól, hogy rágalmazott, nem akarom mentegetni, de miután a Gyurcsány közvetlen közelében ketten is bebuktak százmilliókkal amikről a mai napig nem mondták el, hogy honnan jött és hova ment én rohadtul nem tartom elképzelhetetlennek, hogy a rágalom valójában igaz.

References: bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság 
 bíróság